Diari Oficial de la Generalitat Valenciana


Sumari del DOGV 8059, del 09-06-2017 (2017/5075)

RESOLUCIÓ de 6 de juny de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual s'estableix l'horari d'atenció al públic de les oficines que integran la xarxa d'oficines de la Generalitat d'assistència a les víctimes del delicte.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8059

Data del DOGV
:   09-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5075


Data del document
:   06-06-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 6 de juny de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual s'estableix l'horari d'atenció al públic de les oficines que integran la xarxa d'oficines de la Generalitat d'assistència a les víctimes del delicte. [2017/5075]  
La necessitat de prestar major atenció a la situació de la víctima i donar-li major protagonisme en el procés penal, ha motivat la promulgació de la Llei 4/2015, de 27 d'abril, de L'estatut de la víctima del delicte, que va incorporar al nostre ordenament la Directiva 2012/29/UE, del Parlament Europeu i del Consell, de 25 d'octubre de 2012, que estableix les normes mínimes sobre els drets, el suport i la protecció de les víctimes de delictes.  
La Generalitat no sols assumeix el mandat legal, sinó que en el marc del compromís amb la ciutadania, entén com una prioritat donar suport i assistència a les víctimes dels delictes. És una prioritat ocupar-se de la gestió del servei públic de manera directa. Per a això el Consell, mitjançant Decret 165/2016, de 4 de novembre, aprova la xarxa d'oficines de la Generalitat d'assistència a les víctimes del delicte.  
La xarxa d'oficines de la Generalitat D'assistència a les víctimes del delicte està integrada per tres oficines d'àmbit provincial, Alacant, Castelló i València, i per aquelles altres oficines que s'esmenten en l'annex del citat Decret 165/2016, de 4 de novembre, l'àmbit d'actuació de les quals és inferior al provincial i depenen funcionalment de les oficines provincials.  
Dins de la xarxa, l'Oficina d'Assistència a les Víctimes del Delicte es configura com una unitat tècnica i multidisciplinària, capaç de centralitzar i facilitar a les persones testimonis, víctimes i qualsevol altra situació de risc com a conseqüència del seu contacte circumstancial amb el delicte, tant els recursos tendents de garantir-ne la seguretat, com també una assistència integral i especialitzada al llarg de tot el procediment i inclús després de la finalització, tot evitant d'aquesta manera la victimització secundària.  
En virtut d'això, a proposta de la direcció general competent en matèria de víctimes de delicte, i fent ús de les facultats que em confereix la disposició final primera del Decret 165/2016, de 4 de novembre, del Consell, la xarxa d'oficines de la Generalitat d'assistència a les víctimes del delicte, i en desenvolupament i complement d'aquest, resolc:  
  
Primer. Objecte  
Aquesta resolució té com a objecte establir l'horari d'atenció al públic de totes les oficines que integren la xarxa d'oficines de la Generalitat D'assistència a les víctimes del delicte, atenent al seu àmbit territorial d'actuació.  
  
Segon. Horari d'atenció al públic de les oficines d'àmbit provincial  
  
Les oficines d'àmbit provincial d'Alacant, Castelló i València funcionaran en horari d'atenció al públic de dilluns a divendres, de 09.00 a 14.00 hores i de 15.00 a 20.00 hores.  
  
Tercer. Horari d'atenció al públic de les oficines d'àmbit inferior al provincial  
Les oficines l'àmbit d'actuació de les quals és inferior al provincial i que depenen funcionalment de les oficines provincials, que es troben esmentades en l'annex del citat Decret 165/2016, de 4 de novembre, del Consell, funcionaran en horari d'atenció al públic de dilluns a divendres, de 09.00 a 14.00 hores.  
  
Quart. Coordinació de l'atenció a les víctimes del delicte fora de l'horari d'atenció al públic de les oficines  
Les persones a qui els correspon la coordinació de les oficines esmentades, de conformitat amb el que disposa el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, realitzaran la funció esmentada fora de l'horari d'atenció al públic establit en els articles anteriors, coordinant-se amb els jutjats de Violència contra la Dona o els jutjats de guàrdia, a fi de prestar a les víctimes del delicte l'atenció que els correspon.  
  
Cinqué. Recursos  
Contra aquesta resolució, que posa fi a la via administrativa, pot interposar-se un recurs potestatiu de reposició davant el mateix òrgan que l'ha dictada, en el termini d'un mes comptador des de l??endemà de la publicació en el Diari Oficial de la Generalitat Valenciana, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que disposa la legislació reguladora de la jurisdicció contenciosa administrativa, i la legislació de procediment administratiu comú, sense perjudici que puguen interposar qualsevol altre que hi estimen pertinent.  
  
València, 6 de juny de 2017.- La consellera de Justícia, Administracions Públiques, Reformes Democràtiques i Llibertats Públiques: Gabriela Bravo Sanestanislao.